open-index/open-wikipedia-markdown huggingface dataset:
אוזבקיסטן במשחקים האולימפיים לנוער

**[[אוזבקיסטן]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האוזבקיסטנים 29 מדליות, מהן שש מדליות זהב. אוזבקיסטן משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי אוזבקיסטני במדליה במשחקי החורף.

## השתתפות במשחקים
### משחקי הקיץ
ממוזער|הג'ודוקא נזרוב מאוזבקיסטן באולימפיאדת 2018 (משמאל)
#### אולימפיאדת הנוער סינגפור (2010)
המשלחת הראשונה של אוזבקיסטן למשחקים האולימפיים לנוער הייתה לאולימפיאדת הנוער סינגפור. המשלחת כללה 21 ספורטאים שהתחרו בעשרה ענפי ספורט. המשלחת זכתה ב-7 מדליות. המשלחת הגיעה להישגים בענף האגרוף, בה היא זכתה במדליית כסף (קטגוריית משקל מעורב נערים) ושתי מדליות ארד (קטגוריות משקל זבוב קל וכבד קל נערים), ובענף ההיאבקות, בה היא זכתה בשלוש מדליות ארד: נערים, סגנון יווני-רומי עד 85 ק"ג, נערים, סגנון חופשי עד 76 ק"ג ונערות, סגנון חופשי עד 52 ק"ג. כמו כן, זכתה המשלחת במדליית כסף בענף הג'ודו בתחרות הנערים עד 55 ק"ג. המשלחת הגיעה להישגים גם בענפי האתלטיקה עם עלייה למקצי הגמר בקפיצה משולשת, ובהרמת משקולות שם הגיעה למקום הרביעי בתחרות הנערים עד 69 ק"ג. המשלחת השתתפה בתחרויות בענפים התעמלות, טאקוונדו, טניס שולחן, קליעה ושחייה ללא הגעה להישגים משמעותיים.

ב-15 באוקטובר 2010, הוועד האולימפי הבינלאומי הודיע כי בבדיקות של נורבק חאקולוב, שזכה במדליית כסף בענף היאבקות בתחרות בסגנון יווני-רומי עד 50 ק"ג התקבלה תוצאה חיובית עבור פורוסמיד. חאקולוב נפסל ונלקחה ממנו מדליית הכסף, אולם לא התקבלה החלטה האם לקדם בדירוג את יתר הספורטאים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 28 ספורטאים שהתחרו ב-11 ענפי ספורט והייתה המשלחת הגדולה ששלחה אוזבקיסטן עד כה. המשלחת זכתה בשמונה מדליות, מתוכן שתי מדליות זהב. ההישגיים הגבוהים ביותר נרשמו בענפים אגרוף, בה היא זכתה במדליית זהב (קטגוריית משקל מעורב נערים) ומדליית כסף (קטגוריית משקל זבוב קל נערים), והיאבקות, בה היא זכתה במדליית זהב בתחרות בסגנון יווני-רומי עד 50 ק"ג נערים. המשלחת הגיעה להישגים גם בענפים הרמת משקולות עם זכייה במדליית כסף וארד, טאקוונדו עם מדליית כסף בתחרות נערות מעל 63 ק"ג, ג'ודו  עם מדליית ארד בתחרות נערים עד 66 ק"ג והתעמלות עם מדליית ארד בסוס סמוכות. המשלחת גם העפילה לגמרים בתחרויות בענף הקליעה.

### משחקי החורף
#### אולימפיאדת הנוער אינסברוק (2012)
אוזבקיסטן השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאי יחיד שהשתתף בענף סקי אלפיני בהם לא הגיעה להישג משמעותי.

## מדליות

### מדליות לפי משחקים

width="20px"|

### מדליות לפי ענף

## ראו גם
* אוזבקיסטן במשחקים האולימפיים
* אוזבקיסטן במשחקים הפאראלימפיים

## הערות שוליים

קטגוריה:אוזבקיסטן: ספורט
קטגוריה:מדינות במשחקים האולימפיים לנוער
פרסנל קימפמבה

**פרסנל קימפמבה** (בצרפתית: **Presnel Kimpembe**; נולד ב-13 באוגוסט 1995) הוא כדורגלן צרפתי המשחק בעמדת הבלם בקבוצת מועדון ספורט קטר מליגת העל הקטרית.

## קריירת מועדונים
קימפמבה נולד בבומון-סור-אויס לאב שהיגר מהרפובליקה הדמוקרטית של קונגו ולאם ממוצא האיטי.

קימפמבה התחיל את הקריירה שלו בקבוצת "ארגני" ובגיל 10 הצטרף לקבוצת הילדים של פריז סן-ז'רמן. ב-17 באוקטובר 2014 קימפמבה ערך את הופעת הבכורה שלו בקבוצה הבוגרת בניצחון 1–3 נגד לאנס.

בעונת  קימפמבה הפך לשחקן הרכב בפריז ורשם 27 הופעות בליגה, וזכה עימה באליפות. ב-6 בפברואר 2022 כבש שער בכורה בקבוצה בניצחון 1–5 על ליל.

בספטמבר 2025 ואחרי 11 שנה עזב את פריז סן ז'רמן וחתם בקטר.

## קריירה בינלאומית
קימפמבה רשם הופעה אחת במדי נבחרת הרפובליקה הדמוקרטית של קונגו בכדורגל עד גיל 20, אך כעבור שנה החליט לייצג את צרפת.

באוקטובר , קימפמבה זומן לסגל הנבחרת הבוגרת. ב-27 במרץ 2018 קימפמבה ערך את הופעת הבכורה שלו בנבחרת בניצחון 1–3 נגד . קימפמבה זכה עם הנבחרת במונדיאל 2018.

נכלל בסגל נבחרת צרפת בטורניר מונדיאל 2022, אולם נגרע מהסגל מספר ימים לפני פתיחת הטורניר בשל פציעה.

## תארים
; פריז סן-ז'רמן
*אליפות צרפת (7): 2015/2016, 2017/2018, 2018/2019, 2019/2020, 2021/2022, 2022/2023, 2023/2024, 2024/2025
*הגביע הצרפתי (5): , , , 2019/2020, 2020/2021
*גביע הליגה הצרפתי (4): , , , 2019/2020
*הסופר קאפ הצרפתי (4): , , 2020, 2022
*ליגת האלופות (1): 2024/2025 
*הסופר קאפ האירופי (1): 2025 

; נבחרת צרפת
*גביע העולם בכדורגל: 2018
*ליגת האומות: 2020/2021

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:בלמי כדורגל צרפתים
קטגוריה:כדורגלנים צרפתים
קטגוריה:הרפובליקה הדמוקרטית של קונגו: בלמי כדורגל
קטגוריה:מגני כדורגל צרפתים
קטגוריה:הרפובליקה הדמוקרטית של קונגו: מגני כדורגל
קטגוריה:כדורגלני פריז סן-ז'רמן
קטגוריה:כדורגלני נבחרת צרפת
קטגוריה:צרפתים ממוצא האיטי
קטגוריה:צרפתים שמוצאם מהרפובליקה הדמוקרטית של קונגו
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מועדון ספורט קטר
קטגוריה:צרפתים שנולדו ב-1995
טסיה טלס

**טסיה טלס** (באנגלית: **Tasya Teles**; נולדה ב-1 בפברואר 1985) היא שחקנית קנדית, אשר מוכרת בעיקר מתפקידה בתור אקו בסדרת המדע-בדיוני "המאה" ברשת The CW.

## ביוגרפיה
טלס נולדה בטורונטו, אונטריו שבקנדה. אמה נולדה באדמונטון, אלברטה, ואילו אביה הוא ברזילאי במקור ממינאס ז'ראיס. היא ומשפחתה עברו לוונקובר, קולומביה הבריטית כשהייתה בת חמש.

טלס בוגרת לימודי תואר ראשון בחוג לאמנויות הדרמה באוניברסיטת קונקורדיה במונטריאול, קוויבק.

## קריירה
בשנת 2013 קיבלה את תפקידה הראשון בסרט המתח בסגנון פאונד פוטג' "*Afflicted"* בתפקיד מריה. בשנת 2014 שיחקה בתפקיד חוזר בסדרת הדרמת המשטרתית של DirecTV "חוצה את הקווים". באותה שנה שיחקה בתפקידי אורח בסדרות הטלוויזיה שונות, ביניהם "ראש" של רשת שואוטיים, "רצף הזמן", "המכשפות מאיסט אנד" ו"פולשים". שיחקה גם במספר סרטי טלוויזיה של ערוצים כמו הולמרק ולייפטיים; בין היתר בסרט "חג המולד הגרוע ביותר של גראמפי קאט" בכיכובו של גראמפי החתול.

בשנת 2015 התארחה בסדרות הטלוויזיה "על טבעי" ו"איי זומבי"; שתיהן של רשת The CW. באותה שנה הצטרפה לצוות השחקנית בעונה השנייה של סדרת המדע-בדיוני "המאה" בדמותה של אקו. בעוד בעונות 2&3 דמותה הופיעה כאורחת, בעונה הרביעית היא קיבלה יותר זמן מסך, ומהעונה החמישית ואילך דמותה הפכה לאחת הדמויות הראשיות של הסדרה, עד שזו הסתיימה לאחר שבע עונות.

בשנת 2016 היא דיבבה את סיטארה במשחק הווידאו "Watch Dogs 2". בשנת 2017 שיחקה בפרק מתוך הסדרה "נמלטים" של רשת פוקס, ובשנת 2018 שיחקה בסרט האימה הטלוויזיוני של לייפטיים; "גופה באמבטיה".

## פילמוגרפיה
### סרטים

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:בוגרי אוניברסיטת קונקורדיה
קטגוריה:קנדים ממוצא ברזילאי
קטגוריה:קנדיות שנולדו ב-1985
ישיבת באר יצחק (קריית יערים)

**ישיבת באר יצחק** היא ישיבה חרדית ספרדית השוכנת בקריית יערים (טלז סטון). **הרב מנשה אביעזרי** מכהן כראש הישיבה.

## תולדות הישיבה
הישיבה הוקמה על ידי איש העסקים החרדי ר' דוד דרויש הי"ו, בהוראת רבו הרב משה שפירא בשנת תשס"ב, ונקראה על שם אביו ר' יצחק דרויש.

בתחילת דרכה כיהן בראשות הישיבה **רבי אליהו ציון סופר**, ולאחר תקופה עזב את הישיבה והקים ישיבה חדשה בשם ישיבת רכסים.

לאחר עזיבתו מונה הרב מנשה אביעזרי שכיהן עד אז כראש כולל בראשות - לכהן כראש הישיבה.

בשנותיה הראשונות של הישיבה מסרו בה שיעורים ושיחות הרב אביעזר פילץ והרב יעקב פרידמן. כמו כן, רבי משה שפירא היה מגיע לישיבה לשיחות חיזוק קבועות. בתאריך יז' בכסלו ביקר בישיבה הרב אביעזר פילץ ומסר שיחה בה התייחס למצב בארץ הקודש בנושא גיוס בני הישיבות

## צוות הישיבה

* ראש הישיבה הוא הרב הגאון מנשה תופיק-אביעזרי.

* מכהנים כרמי"ם: הרב שמעון אביעזרי, הרב מרדכי רוזנבלום, הרב צמח פרץ.

* משגיחים: הרב מנחם שבדרון, הרב יחיאל פולאטוב, הרב ישראל רווח.
* ראשי הקיבוץ: הרב שלמה רביבו, הרב דוד בן-עזרא.

## המבנה בו שוכנת הישיבה
בתחילת שנות ה-70 עלה הרעיון להעלות לארץ ישראל את ישיבת טלז מן העיר קליבלנד שבארצות הברית. נדבן יהודי בשם אירווינג סטון תרם את הכסף להקמת מבנה הישיבה המרשים על ראש הגבעה שבמרכז השטח, וסביבו הוקמו מבני המגורים לתלמידים ולמורים. התוכנית לא יצאה אל הפועל, ובמשך שנים רבות עמד רוב שלד המבנה כמעט ללא שימוש, בעוד רק חלקים קטנים ממנו שימשו את ישיבת "נווה ציון".

במהלך שנת 2013 שופץ המבנה בתרומתו של ר' דוד דרויש. הוא נחנך ערב ראש השנה תשע"ד ותפילות ראש השנה התקיימו במבנה החדש.

## ראו גם
* קריית יערים
* ישיבה גדולה
## קישורים חיצוניים
* פרטי הישיבה, באתר עולם התורה
* שיעורים ושיחות שנמסרו בישיבה, באתר קול הלשון
* סיבוב במה שנותר מישיבת טלז-סטון בקרית יערים

## הערות שוליים

באר יצחק
באר יצחק
קטגוריה:קריית יערים
שפות גרמאניות מערביות

**השפות הגרמאניות המערביות** הן משפחת שפות המדוברות בעיקר במערב ומרכז אירופה. המשפחה היא הענף הגדול ביותר מבין שלושת ענפי השפות הגרמאניות הכוללות את השפות הגרמאניות הצפוניות והשפות הגרמאניות המזרחיות שנכחדו. השפות הגרמאניות עצמן באות ממשפחה גדולה יותר: השפות ההודו אירופאיות. השפה הנפוצה ביותר במשפחה היא אנגלית. קיימות שפות קריאוליות המבוססות על השפות הגרמאניות המערביות.

## היסטוריה
שמאל|ממוזער|250px|הניבים של פרוטו גרמאנית בסביבות 1 לספירה.


והניבים הגרמאניים המערביים
רוב החוקרים מסכימים שאחרי שהשפות המזרח גרמאניות התפצלו (מה שקרה ככל הנראה במאה הראשונה או השנייה לפני הספירה), השפות הגרמאניות שנשארו (צפון מערב גרמאנית) התפצלו לארבעה ניבים:
# צפון גרמאני
והניבים הגרמאניים המערביים:
# גרמאנית צפון ימית (אינגבאוני), התפתחה לסקסונית עתיקה ואנגלו פריזית, וזו התפתחה לפריזית ואנגלית.
# גרמאנית וסר ריין (איסטבאוניק), התפתחה לפרנקית, עוד שפות פרנקוניות כגון הולנדית, וכמה ניבים של גרמנית.
# גרמאנית אלבית (אירמוניק), התפתחה ליידיש, רוב הניבים של גרמנית, וכנראה גם ללמברגודית שנכחדה.

### פרוטו גרמאנית מערבית
הרבה חוקרים תוהים אם הייתה אי פעם שפה "פרוטו גרמאנית מערבית" (שפה שכל השפות הגרמאניות המערביות התפתחו ממנה), ואם לא הייתה כזו, נראה שהניבים שמהם התפתחו השפות הגרמאניות המערביות היו דומים והתפתחו מפרוטו גרמאנית (השפה שממנה כל השפות הגרמאניות באו), אך יש שמסכימים שהיא הייתה קיימת.

אם פרוטו גרמאנית מערבית הייתה קיימת סביר שהיא דוברה בין המאה ה-2 ל-4 לספירה. עד המאה ה-2 הכתב הרוני (הכתב שהשבטים הגרמאניים כתבו איתו) של צפון גרמאנית ושל מערב גרמאנית היו כל כך דומים כך ש-"צפון מערב גרמאנית" כלל את שניהם, ואחר מכן צפון ומערבית גרמאנית התפצלו. במאות ה-4 וה-5 לספירה נדידת העמים התחילה, מה שבטח עזר לשפות להתרחק עוד יותר אחת מהשניה.
שמאל|ממוזער|300px|השפות הגרמניות המערביות בתחילת המאה השישית

מפאת הדמיון הרב בין השפות יש סיכוי רב שדוברים מהשפות הגרמאניות המערביות יכלו להבין אחד השני עד המאה ה-7 לספירה, אז התרחש השינוי בעיצורים בגרמנית עילית וגרם לניבים הגרמנים להתרחק משאר השפות הגרמאניות המערביות.
[שמאל|ממוזער|250px|ה[שפות גרמאניות|שפות הגרמאניות באירופה כיום]]

**שפות גרמאניות צפוניות**

**שפות גרמאניות מערביות**

## עץ משפחה
* ים צפוני/אינגביאוני
:* אנגלי פריזי
::* אנגלי
:::* אנגלית
:::* סקוטית
:::* יולה (נכחדה)
:::* פינגלית (נכחדה)
::* פריזי
:::* פריזית מערבית
:::* פריזית מזרחית
:::* פריזית צפונית
:* גרמנית תחתית/סקסונית תחתית
::* גרמנית תחתית צפונית
::* שלזוויגית
::* הולשטיינית
::* ווסטפלן
::* איסטפלן
::* ניבים בברנדנבורג
::* פומרית
::* פרוסית תחתית
::* גרמנית תחתית הולדנית
* ווסר ריין/איסטאבוניק/נדרלנדית (הולנדית)
:* הולנדית
::* פלמית מערבית
::* פלמית מזרחית
::* זילנדית
::* ניב הולנדי
::* ברבנתנית
::* הולנדית מזרחית
::* לימבורגית
:* אפריקאנס
* אלבה/אירומנית/גרמנית עילית (גרמנית)
:* גרמנית
::* אלמאנית (כולל שווייצרית)
::* סוובית
::* אסטרו-בוורי
::* פרנקונית מזרחית
::* פרנקונית דרומית
::* פרנקונית ריין (כולל הסית)
::* הניב הריפוארי
::* ת'ורנגית
::* גרמנית סקסונית עילית
::* לוקסמברגית
::* סילינית
::* לומברגית (נכחדה)
::* פרוסית עילית
:* יידיש (שפה מבוססת על ניבים מזרחיים של גרמנית)

## קישורים חיצוניים

* 

*
יחסי גינאה המשוונית – ישראל

בין מדינת ישראל וגינאה המשוונית מתקיימים יחסים דיפלומטיים רשמיים.

## היסטוריה
עם הכרזת עצמאות גינאה המשוונית, בשנת 1968, כוננו קשרים דיפלומטיים עם ישראל, שבניסיון להתמודד עם השפעותיו של החרם הערבי, פעלה לייסד יחסים דיפלומטיים עם מדינות אפריקה שמדרום לסהרה. לאחר מלחמת יום הכיפורים ניתקה גינאה המשוונית את יחסיה עם ישראל בעקבות החרם על ישראל של רבות ממדינות אפריקה לאחר המלחמה.

בינואר 1994 חודשו היחסים הדיפלומטיים בין המדינות, ולישראל יש שגריר שאינו תושב, בשגרירות ישראל שביאונדה, קמרון, המופקד על היחסים עם גינאה המשוונית. בשיתוף פעולה גרמני-ישראלי מופעל בית חולים בעיר הגדולה במדינה, באטה, ובין עובדיו ישראלים.

בחודש אוגוסט 2019 הגיש השגריר הראשון בישראל של גינאה המשוונית השגריר הוד מעלתו לוסיאנו נוקוגו נדונג אייקדה כתב אמנה לנשיא ריבלין.

השגרירות החדשה ממוקמת בהרצליה פיתוח.

ב-19 בפברואר 2021 הודיע נשיא גינאה המשוונית, תאודורו אוביאנג נגמה מבאסוגו לראש ממשלת ישראל, בנימין נתניהו, שמדינתו תעביר את שגרירותה לירושלים. בעקבות סדרת פיצוצים בבאטה  במרץ באותה שנה שגבתה קורבנות רבים, ישראל נענתה לבקשת הממשל המקומי ושלחה משלחת סיוע למקום. המשלחת שהתה בבאטה כשבוע וכללה כ-70 איש, רובם אנשי חיל הרפואה ופיקוד העורף, שטיפלו בכ-700 חולים בשלושת בתי החולים בעיר ועזרו בטיפול בשטחים שנפגעו מהפיצוץ.

ב-11 ביולי 2021 הגיע סגן נשיא גינאה המשוונית, תאודורו נגמה אוביאנג לביקור בישראל.

ממוזער|רופאי המשלחת הישראלית לגינאה המשוונית, מרץ 2021
ממוזער|המשלחת הישראלית לגינאה המשוונית

## קישורים חיצוניים

* שגרירות גינאה המשוונית בישראל
* 

## הערות שוליים

*
קטגוריה:יחסי אפריקה–ישראל לפי מדינה
סרנה גורדון

**סרנה גורדון** (באנגלית: **Serena Gordon**; נולדה ב-3 בספטמבר 1963) היא שחקנית אנגלייה. היא הופיעה בין השאר בדמות אמנדה פרוסר בדרמה המשטרתית "The Bill", ובתפקיד קרוליין בסרט ג'יימס בונד "גולדן איי".

## ביוגרפיה
גורדון נולדה בלונדון, ליועץ הנדל"ן סטרת'רן גורדון ולשופטת השלום ניקולה מרי גורדון. היא למדה באקדמיה המלכותית לאמנות הדרמה (RADA) באותה שנה יחד עם ג'יין הורוקס, והשתיים היו לחברות טובות. אחרי הלימודים הן היו שותפות לדירה בבייזווטר וחגגו את יום הולדת השלושים במסיבה בגראוצו' קלאב.

בשנת 2011 נפרדה גורדון מבעלה טים לורנס. השניים מנהלים יחד את הסניף הבריטי של מכון הופמן, המציג תוכנית פסיכולוגית שייסד בוב הופמן ב-1967. לבני הזוג יש שני בנים.

ב-2013 התחתנה גורדון עם אדם דאגלס, סוחר בספרים עתיקים, בארונדל שבמערב סאסקס.

## פילמוגרפיה

## קישורים חיצוניים

## הערות שוליים

קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:שחקניות קולנוע וטלוויזיה אנגליות
קטגוריה:נערות בונד
קטגוריה:בריטיות שנולדו ב-1963
קטגוריה:בריטים שנולדו ב-1963
דף נתונים

[ממוזער|דף נתונים של רכיב המשלב מדידת [גובה פני הים|גובה, לחץ וטמפרטורה]]
**דף נתונים**, **גיליון נתונים** או **מפרט** הוא מסמך המציג מוצר מסוים ואת נתוני המוצר, לרוב בצורה מדויקת או מספרית. בדרך כלל דף הנתונים של מוצר מסופק על ידי היצרן, ובמידת הצורך מתורגם על ידי היבואן.

## מבנה
דף נתונים מתחיל בהקדמה קצרה אודות המוצר ויתרונותיו, המחשה ויזואלית של המוצר באמצעות צילום, תרשים, או סימון מוסכם, בהתאם למקובל בתחום המקצועי שאליו משתייך המוצר המתואר. לעיתים כולל דף הנתונים גם דוגמה פשוטה לשימוש במוצר, בין אם בתרשים או קוד מקור (בהתאם לסוג המוצר).
בהתאם למטרה הספציפית, דף נתונים יכול לציין פרמטרים המתארים את המוצר, את עמידתו בתקנים, וערכים מספריים חשובים. כל ערך מספרי יכול להיות ערך ממוצע, ערך טיפוסי, טווח ערכים, טווח שגיאה וחריגה, ערך נומינלי ועוד. סוג ומקור הנתונים בדרך כלל מצוין גם הוא בדפי נתונים.

### מרכיבים נפוצים בדפי נתונים
* שם היצרן או הספק, לוגו, פרטי קשר
* שם המוצר, כינוי, מספר קטלוגי
* המחשה ויזואלית של המוצר (צילום או תרשים)
* תיאור קצר של המוצר ויתרונותיו
* דוגמאות לשימושים במוצר
* תקנים בהם עומד המוצר
* מאפיינים מספריים של המוצר בהתאם לתחום אליו משתייך המוצר (דוגמה: מהירות או טמפרטורה)
* תנאים נדרשים לשימוש במוצר (דוגמה: אספקת חשמל, רישיון שימוש)

### דף נתונים אלקטרוני
דף נתונים אלקטרוני הוא סוג של קובץ מחשב המכיל בצורה מסודרת את המאפינים של מוצר מסוים. פורמט הקובץ מאפשר למידע אודות המוצר המתואר להיות מעובד על ידי מכונות ומחשבים. צורה זו של דף נתונים יכולה להקל על איתור מוצרים, איסוף מידע, תצוגה, עיצוב, בדיקות, התממשקות, אימות ועוד. דוגמאות לקבצים כאלו הם קובצי CANopen ו-SensorML.

## שימושים
השימוש העיקרי בדף נתונים של מוצר הוא על מנת לבחון האם מוצר זה מתאים ליעודו, ומה משתמע מהשימוש בו. כאשר למוצר מסוים קיימים מספר דגמים, דף הנתונים מפרט את ההבדלים בין הדגמים ומאפשר את בחירת הדגם המתאים.

בנוסף, דפי נתונים של מוצרים דומים או מקבילים מאפשר להשוות בין המוצרים לשם בחירה באיזה מהם להשתמש.

## דוגמאות
* בתחום כלי הרכב, דף נתונים יכול לתאר תכונות, מפרטים, נתונים הנדסיים, טכניים אודותיו. דף נתונים שכזה יכול להכיל מידות, משקל, צריכת דלק, מנוע, טווח נסיעה, יכולת גרירה, תכונות בטיחות, אביזרים, אחריות, וכו'.
* בתחום החומרים, גיליון בטיחות חומרים הוא סוג של דף נתונים המכיל מידע הנוגע למאפייניו של חומר מסוים. הוא נועד לספק לעובדים המתעסקים עם החומר ולכוחות חירום את הנהלים לטיפול או לעבודה עם חומר זה בצורה בטוח.

## השוואה למסמכים דומים
* עלון או ברושור – מציגים את המוצר בצורה יותר פרסומית ופחות מדויקת, והם מציגים פחות פרמטרים מדויקים, ויותר יתרונות של המוצר ומקרים בהם המוצרים מתאים לשימוש או שילוב.
* קטלוג – מכיל מגוון של מוצרים, לרוב הוא כולל פחות פרמטרים המתארים את המוצר, בהשוואה לדף נתונים.
* מדריך למשתמש – עוסק לרוב בתיאור של אופן השימוש במוצר. תיאור זה לרוב מגיע בהסברים שלב-אחר-שלב. לעיתים מדריכים למשתמש כוללים נספח בו מוצגים פרמטרים המאפיינים את המוצר, בצורה דומה לדף נתונים.
* מפרט דרישות – משמש לרוב את הצוות היוצר או מכין את המוצר, בטרם או במהלך הכנת המוצר, וייתכן שהוא מכיל נתונים אשר ישתנו או יבוטלו במהלך יצירת המוצר. לעומת דף נתונים, מפרט דרישות לרוב לא משמש לטובת בחירת המוצר על ידי לקוחות ואנשי מקצוע.

## ראו גם
* עלון
* טכנולוגיה
* ניהול מחזור חיי מוצר

## קישורים חיצוניים

קטגוריה:מסמכים
קטגוריה:טכנולוגיה
אריתריאה במשחקים האולימפיים לנוער

**[[אריתריאה]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האריתריאים שלושה מדליות, מהן מדליית זהב אחת. אריתריאה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי אריתריאי במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של אריתריאה למשחקים האולימפיים לנוער הייתה לאולימפיאדת הנוער סינגפור. המשלחת כללה שבעה ספורטאים שהתחרו בשני ענפי ספורט והייתה המשלחת הגדולה ביותר שאריתריאה שלחה עד כה. המשלחת זכתה ב-2 מדליות, מתוכן מדליות זהב אחת. המשלחת הגיעה להישגים בענף האתלטיקה, בה היא זכתה במדליית זהב בריצת 3000 מטר נערים, מדליית ארד בריצת 3000 מטר נערות ומקום רביעי בריצת 1000 מטר נערים. המשלחת השתתפה גם בענף האופניים בה היא לא הגיעה להישגים משמעותיים והשתתפותה הייתה סמלית.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מתנה שלושה ספורטאים שהתחרו בשני ענפי ספורט. בניגוד לאולימפיאדת הנוער סינגפור, המשלחת סיימה במקום העשירי בתחרות ריצת 3000 מטר נערות בענף האתלטיקה. בענף האופניים ההשתתפות הייתה סמלית.

### משחקי החורף
#### אולימפיאדת הנוער אינסברוק (2012)
אריתריאה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאי יחיד שהשתתף בענף סקי אלפיני בהם הוא לא הצליח לסיים אף מקצה.

## מדליות

### מדליות לפי משחקים

width="20px"|

### מדליות לפי ענף

## ראו גם
* אריתריאה במשחקים האולימפיים

קטגוריה:אריתריאה: ספורט
קטגוריה:מדינות במשחקים האולימפיים לנוער
גילי איזיקוביץ

**גילי איזיקוביץ** (נולדה ב-29 במאי 1980) היא עיתונאית, כתבת ספרות ומבקרת קולנוע וטלוויזיה ב"הארץ".

## ביוגרפיה
גילי איזיקוביץ היא הצעירה משלושה אחים. למדה בבית הספר תיכון "קציר" ברחובות. שירתה בצה"ל כקצינת חינוך. בוגרת תואר ראשון מהאוניברסיטה העברית בירושלים. 
בתחילת דרכה עבדה איזיקוביץ ככתבת במקומון "מעריב" בירושלים ולאחר מכן ככתבת מגזין ב"זמן תל אביב". החל משנת 2008 עובדת ב"הארץ". תחילה שימשה כתבת תקשורת של המוסף "גלריה".

יצרה והגישה שני פודקאסטים יחד עם רותה קופפר בתאגיד השידור הישראלי. החל מיולי 2018 משדרת יחד עם ניב הדס פודקאסט בענייני תרבות באתר "הארץ".

נשואה לרם מוסרי, שותף במשרד עורכי דין. השניים הורים לבת ולבן.

## קישורים חיצוניים

*פודקאסט המדריך, 12 בפברואר 2019
*
* 
* ריאיון ל"המדריך לעולם התקשורת" של בית הספר לתקשורת, במרכז הבינתחומי הרצליה, באתר יוטיוב, 2013
* פודקאסט המדריך המוגש על ידי גילי איזיקוביץ ורותה קופפר, 12 בפברואר 2019

קטגוריה:עיתונאיות ישראליות
קטגוריה:עיתונאים ישראלים
קטגוריה:מבקרות קולנוע ישראליות
קטגוריה:מבקרות טלוויזיה ישראליות
קטגוריה:מבקרות ישראליות
קטגוריה:מגישי פודקאסטים ישראלים
קטגוריה:מגישות פודקאסטים ישראליות
קטגוריה:סגל הארץ
קטגוריה:סגל מעריב
קטגוריה:ערכים שנערכו במסגרת מיזם ויקי נשים
קטגוריה:פמיניסטיות ישראליות
קטגוריה:פמיניסטים ישראלים
קטגוריה:בוגרי תיכון קציר (רחובות)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1980
קטגוריה:ישראלים שנולדו ב-1980
אולג ריאבצ'וק

**אולג ריאבצ'וק** (ברומנית: **Oleg Reabciuk**; נולד ב-16 בינואר 1998) הוא כדורגלן מולדובני המשחק בעמדת המגן השמאלי בספרטק מוסקבה ובנבחרת מולדובה.

## קריירת מועדונים
ריאבצ'וק נולד במולדובה וכשהיה בן 4 היגר עם משפחתו לפורטוגל.

ריאבצ'וק התחיל את הקריירה שלו במחלקת הנוער של בלננסש ובגיל 18 הצטרף לזו של פורטו. בעונת  הגיע איתה לרבע גמר ליגת האלופות לנוער.

בעונת  הצטרף לקבוצת המילואים המשחקת בליגה השנייה בפורטוגל. בעונה זו שיחק 15 משחקים וכבש 4 שערים.

ב-12 ביולי 2019 חתם בפאסוש די פריירה.

ב-1 בינואר 2021 חתם באולימפיאקוס מליגת העל היוונית לארבע וחצי שנים.

ב-7 באוגוסט 2023 חתם בספרטק מוסקבה מליגת העל הרוסית.

## קריירה בין-לאומית
לזכותו של ריאבצ'וק שתי הופעות במדי נבחרת הנוער של מולדובה.

ב-27 במרץ 2018 ערך את הופעת הבכורה שלו בנבחרת הבוגרת בהפסד 1–2 ל.

## קישורים חיצוניים

קטגוריה:כדורגלנים מולדובנים
קטגוריה:כדורגלנים פורטוגזים
קטגוריה:מגני כדורגל מולדובנים
קטגוריה:מגני כדורגל פורטוגזים
קטגוריה:כדורגלני פורטו
קטגוריה:כדורגלני פאסוש די פריירה
קטגוריה:כדורגלני אולימפיאקוס
קטגוריה:כדורגלני ספרטק מוסקבה
קטגוריה:כדורגלני נבחרת מולדובה
קטגוריה:ספורטאים פורטוגזים ביוון
קטגוריה:ספורטאים מולדובנים ברוסיה
קטגוריה:מולדובנים שנולדו ב-1998
קטגוריה:פורטוגזים שנולדו ב-1998
אלכסנדרו אפוריאנו

**אלכסנדרו אפוריאנו** (ברומנית: **Alexandru Epureanu**; נולד ב-27 בספטמבר 1986) הוא כדורגלן עבר מולדובי ששיחק בעמדת הבלם.

## קריירת מועדונים
אפוריאנו התחיל את הקריירה שלו בקבוצת הילדים של הוברלה אוז'הורוד ובגיל 12 הצטרף למחלקת הנוער של זימברו קישינב.

בעונת  אפוריאנו ערך את הופעת הבכורה שלו בקבוצה הבוגרת. עונה לאחר מכן, הוא כבש את שער הבכורה שלו בקריירה.

בקיץ  אפוריאנו חתם בשריף טירספול בה שיחק שנתיים וחצי, וזכה בשתי אליפויות.

בינואר  אפוריאנו חתם בפ.צ. מוסקבה מליגת העל הרוסית תמורת 700 אלף אירו. ב-26 בנובמבר 2009 זכה בתואר "מאסטר הספורט של רוסיה".

עם תום עונת , הוא חתם לארבע עונות בדינמו מוסקבה תמורת 2.5 מיליון אירו.

ב-14 ביולי 2012 אפוריאנו הושאל לקריליה סובטוב סמרה לחצי עונה.

בקיץ  הושאל לאנז'י מחצ'קלה. בינואר  רכשה אנז'י את כרטיס השחקן של אפוריאנו, שחתם במועדון לשש עונות.

ב-2 ביולי 2014 חתם באיסטנבול בשאקשהיר מליגת העל הטורקית.

## קריירה בינלאומית
ב-7 באוקטובר 2006 אפוריאנו ערך את הופעת הבכורה שלו בנבחרת מולדובה בתיקו 2-2 נגד . ב-24 במרץ 2007 אפוריאנו הבקיע את שער הבכורה שלו בנבחרת בתיקו 1-1 נגד .

אפוריאנו הוא שיאן ההופעות של הנבחרת כל הזמנים עם 100 הופעות בינלאומיות ולזכותו 7 שערים.

## תארים
; שריף טירספול
*ליגת העל המולדבית: , 
*הגביע המולדובי: , , 

;איסטנבול בשאקשהיר
* אליפות טורקיה: 2019/2020

## קישורים חיצוניים

קטגוריה:כדורגלנים מולדובנים
קטגוריה:בלמי כדורגל מולדובנים
קטגוריה:קישינב: כדורגלנים
קטגוריה:כדורגלני זימברו קישינב
קטגוריה:כדורגלני שריף טירספול
קטגוריה:כדורגלני מועדון הכדורגל מוסקבה
קטגוריה:כדורגלני דינמו מוסקבה
קטגוריה:כדורגלני קריליה סובייטוב סמרה
קטגוריה:כדורגלני אנז'י מחצ'קלה
קטגוריה:כדורגלני איסטנבול בשאקשהיר
קטגוריה:כדורגלני אומרנייספור
קטגוריה:כדורגלני נבחרת מולדובה
קטגוריה:ספורטאים מולדובנים ברוסיה
קטגוריה:ספורטאים זרים בטורקיה
קטגוריה:מולדובנים שנולדו ב-1986
דיוויזיית האבטחה ה-221 (ורמאכט)

**דיוויזיית האבטחה ה-221** (בגרמנית: **221. Sicherungs-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
ב-26 באוגוסט 1939 הוקמה הדיוויזיה, והוהעמדה תחת פיקודו של יוהאן פלוגבייל. במהלך המערכה בפולין היא הייתה חלק מקבוצת ארמיות דרום, ובמהלך המערכה על צרפת לחמה הדיוויזיה כחלק מקבוצת ארמיות C. ב-15 במרץ 1941 שונה שמה של הדיוויזיה ל**דיוויזיית האבטחה ה-221**. במהלך מבצע ברברוסה כבשה הדיוויזיה את העיר ביאליסטוק, ולאחר מכן ערכו חייליו פוגרום ביהודי העיר, ואף העלו באש את בית הכנסת יחד עם 700 יהודים שנאספו לתוכו ונשרפו חיים. בשנים שלאחר מכן הייתה מופקדת הדיוויזיה על אבטחת אזורי העורף בבלארוסיה, וחיילי הדיוויזיה היו מעורבים בפשעי מלחמה רבים נגד יהודים ופרטיזנים. במהלך מבצע בגרטיון הותקפה הדיוויזיה יחד עם שאר קבוצת ארמיות מרכז, וב-28 ביולי 1944 פורקה הדיוויזיה.

## מפקדים
* יוהאן פלוגבייל (26 באוגוסט 1939–5 ביולי 1942)
* הוברט לנדל (5 ביולי 1942–1 באוגוסט 1943)
* קרל בוטגר (1 באוגוסט 1943–5 בספטמבר 1943)
* הוברט לנדל (5 בספטמבר 1943–מרץ 1944)
* בוגיסלב פון שוורין (מרץ 1944–28 ביולי 1944)
## ראו גם
* הפוגרום ביהודי ביאליסטוק.

## קישורים חיצוניים
* הדיוויזיה ה-221 באתר lexikon-der-wehrmacht 
* דיוויזיית האבטחה ה-221 באתר lexikon-der-wehrmacht 

221
אתיופיה במשחקים האולימפיים לנוער

**[[אתיופיה]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האריתריאים 21 מדליות, מהן שבעה מדליית זהב. כלל המדליות של אתיופיה הן בענף האתלטיקה במשחקים האולימפיים במקצועות הריצה בה היא מדורגת במקום הרביעי. היא מעולם לא השתתפה במשחקי החורף האולימפיים לנוער.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של אתיופיה למשחקים האולימפיים לנוער הייתה לאולימפיאדת הנוער סינגפור. המשלחת כללה שבעה ספורטאים שהתחרו בשני ענפי ספורט. המשלחת זכתה ב-5 מדליות, מתוכן 2 מדליות זהב, בענף האתלטיקה. המשלחת זכתה בשתי מדליות זהב בריצת 1000 מטר נערים וריצת 1000 מטר נערות. בנוסף, היא זכתה בשלוש מדליות כסף בריצת 3000 מטר נערים, ריצת 2000 מטר מכשולים נערים וריצת 2000 מטר מכשולים נערות. המשלחת השתתפה גם בענף השחייה בה היא סיימה במקומות האחרונים והשתתפותה היא סמלית.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מתנה 15 ספורטאים שהתחרו בענף האתלטיקה, והייתה המשלחת הגדולה ביותר שאתיופיה שלחה עד כה. המשלחת זכתה ב-8 מדליות, מתוכן 3 מדליות זהב. המשלחה זכתה במדליות זהב בריצת 3000 מטר נערים, ריצת 1500 מטר נערות וריצת 2000 מטר מכשולים נערים. המשלחת זכתה במדליות כסף בריצת 800 מטר נערות, ריצת 1500 מטר נערים וריצת 2000 מטר מכשולים נערות ובמדליות ארד בריצת 800 מטר נערים וריצת 3000 מטר נערות. בנוסף, המשלחת גם השתתפה בתחרות קפיצה משולשת נערות והטלת כידון נערים בהם היא לא הגיעה להישג משמעותי.

## מדליות

### מדליות לפי משחקים

width="20px"|

### מדליות לפי ענף

## ראו גם
* אתיופיה במשחקים האולימפיים
* אתיופיה במשחקים הפאראלימפיים

קטגוריה:אתיופיה: ספורט
קטגוריה:מדינות במשחקים האולימפיים לנוער
אנדריי גורבונוב

**אנדריי אלכסנדרוביץ' גורבונוב** (בבלארוסית: **Андрэй Аляксандравіч Гарбуноў**; נולד ב-29 במאי 1983) הוא כדורגלן עבר בלארוסי ששיחק בעמדת השוער.

## קריירת מועדונים
גורבונוב התחיל את הקריירה שלו במחלקת הנוער של דניפר מוהילב. בשנת  הושאל לוויינו ועונה לאחר מכן לספרטק שקלוב. מחזרתו בעונת  גורבונוב שימש כשוער שני, עד שבעונת  הפך לשוער הראשון של הקבוצה.

לפני עונת  חתם גורבונוב בדינמו מינסק. במינסק, מעמדו של גורבונוב לא היה יציב וביוני  גורבונוב חתם בנמאן גרודנו.

בינואר  חתם גורבונוב בבאטה בוריסוב. בבוריסוב, גורבונוב הפך לשוער הראשון של הקבוצה. בסיום העונה, גורבונוב נבחר לכדורגלן העונה בבלארוס. בינואר  באטה צירפה לשירותיה את השוער סרגיי צ'רניק, ולגורבונוב נמסר כי הוא לא חלק מהתוכניות של הקבוצה. ב-1 באפריל 2014 שוחרר רשמית מהמועדון והפך לשחקן חופשי.

ביולי  חתם גורבונוב באטרומיטוס מליגת העל היוונית. גורבונוב התחיל כשוער שני, עד שבדצמבר  הפך לשוער הראשון. במהלך עונת , גורבונוב איבד את מקומו בהרכב של אטרומיטוס, אך חזר אליו עונה לאחר מכן. ב-17 במאי 2017 פורסם כי גורבונוב יעזוב את קבוצה בסיום העונה.

את עונת  גורבונוב התחיל ללא קבוצה ובינואר  חזר לקדנציה שנייה בדינמו מינסק.

בינואר  הודיע גורבונוב על פרישה מכדורגל.

### קריירה בין-לאומית
במרץ  זומן גורבונוב לראשונה לסגל נבחרת בלארוס. ב-30 במרץ 2015 גורבונוב ערך את הופעת הבכורה שלו בנבחרת בתיקו 0-0 נגד .

## תארים
; באטה בוריסוב
*ליגת העל הבלארוסית: , 
*הסופר קאפ הבלארוסי: 

; תארים אישיים
*כדורגלן העונה בבלארוס: 

## קישורים חיצוניים

קטגוריה:כדורגלנים בלארוסים
קטגוריה:שוערי כדורגל בלארוסים
קטגוריה:מוהילב: כדורגלנים
קטגוריה:כדורגלני דנייפר מוהילב
קטגוריה:כדורגלני דינמו מינסק
קטגוריה:כדורגלני נמאן גרודנו
קטגוריה:כדורגלני באטה בוריסוב
קטגוריה:כדורגלני אטרומיטוס
קטגוריה:כדורגלני טורפדו ז'ודינו
קטגוריה:כדורגלני נבחרת בלארוס
קטגוריה:בלארוסים שנולדו ב-1983
טרוויס סטיבנס

**טרוויס סטיבנס** (באנגלית: **Travis Stevens**; נולד ב-28 בפברואר 1986) הוא ג'ודוקא אמריקאי, זוכה מדליית הכסף מאולימפיאדת ריו 2016 ופעמיים אלוף המשחקים הפאן-אמריקאיים.

## ביוגרפיה וקריירה
סטיבנס נולד בשנת 1986 בעיר בלוויו שבמדינת וושינגטון. הוא החל ללמוד ג'ודו, ג'ו ג'יטסו ברזילאי ואמנויות לחימה אחרות בגיל 6. סטיבנס מתאמן באקדמיית רנזו גרייסי שבניו יורק עם מספר ספורטאי צמרת ובשנת 2013 פתח בית ספר לאמנויות לחימה בבוסטון.

בשנת 2007 זכה סטיבנס במדליה המשמעותית הראשונה בקריירה המקצועית שלו כאשר זכה במדליית הזהב במשחקים הפאן-אמריקאיים שנערכו בריו דה ז'ניירו כשניצח בגמר את מריו ואלס הקולומביאני.

באולימפיאדת בייג'ינג 2008, סטיבנס התחרה בקטגוריית המשקל עד 81 ק"ג וסיים במקום התשיעי לאחר שני ניצחונות ושני הפסדים. בקרב הראשון הוא ניצח את פרנקלין סינרוס מאל סלוודור, בשמינית הגמר הפסיד לאולה בישוף הגרמני ונשר לקרבות בית הניחומים שם ניצח את מחמן עזיזוב האזרי ולאחר מכן הפסיד לטיאגו קמילו הברזילאי.

ביולי 2009 הוא זכה במדליית ארד בגראנד סלאם ריו דה ז'ניירו כשניצח באיפון את איוואן ניפונטוב הרוסי בקרב על המדליה. בפברואר 2010, הוא זכה במדליית ארד בגראנד סלאם פריז היוקרתי.

באולימפיאדת לונדון 2012, סטיבנס סיים במקום החמישי. בקרב הראשון הוא ניצח את אליאז סדאי הסלובני, בשמינית הגמר הוא ניצח את אבטנדיל צ'ריקישווילי הגיאורגי וברבע הגמר ניצח את לאנדרו גיליירו הברזילאי. בחצי הגמר הוא הפסיד לאולה בישוף הגרמני ונשר לקרב על מדליית הארד בו הפסיד בניקוד יוקו לאנטואן ואלואה-פורטייה הקנדי.

בשנת 2015, סטיבנס השתתף במשחקים הפאן-אמריקאיים שנערכו בטורונטו ושוב זכה במדליית הזהב כשניצח בגמר את איוון מוראלס הקובני. במאי 2016, הוא השתתף בטורניר המאסטרס היוקרתי שנערך בגוודלחרה וזכה במדליית הזהב לאחר שניצח בגמר את ז'ואקים בוטיאו הבלגי.

באולימפיאדת ריו 2016, סטיבנס זכה במדליית הכסף. בקרב הראשון הוא ניצח את רובין פאצק השוודי, בשמינית הגמר הוא ניצח את שחזודבק סאבירוב האוזבקי וברבע הגמר ניצח את איביילו איוונוב הבולגרי. בחצי הגמר הוא גבר על אבטנדיל צ'ריקישווילי הגיאורגי ובגמר הפסיד באיפון לחסן חלמורזייב הרוסי.

לאחר האולימפיאדה, פרש סטיבנס מג'ודו תחרותי והחל לאמן ג'ודו וג'ו ג'יטסו ברזילאי במועדון בבעלותו.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:ג'ודוקא אמריקאים
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:מדינת וושינגטון: ספורטאים
קטגוריה:אמריקאים שנולדו ב-1986
הרוקה טאצ'ימוטו

**הרוקה טאצ'ימוטו** (ביפנית: **田知本遥**; נולדה ב-3 באוגוסט 1990) היא ג'ודוקא עבר יפנית, האלופה האולימפית מריו 2016.

## ביוגרפיה וקריירה
טאצ'ימוטו זכתה פעמיים באליפות העולם לנוער (עד גיל 20) בשנים 2008 ו-2009. בשנת 2010 היא זכתה במדליית זהב בגראנד סלאם טוקיו היוקרתי לאחר שניצחה בגמר את אדית בוש ההולנדית.

באולימפיאדת לונדון 2012, טאצ'ימוטו התחרתה בקטגוריית המשקל עד 70 ק"ג וסיימה במקום השביעי. בקרב הראשון בשלב שמינית הגמר היא ניצחה את אוניס אלדמה הקובנית, ברבע הגמר היא הפסידה לפיי צ'ן הסינית ונשרה לקרבות בית הניחומים שם נכנעה לאדית בוש ההולנדית. באותה השנה היא זכתה בגראנד סלאם פריז היוקרתי לאחר שניצחה בגמר את לוסי דקוס הצרפתייה.

בשנת 2014 היא זכתה במדליית ארד בגראנד סלאם פריז ומדליית כסף בגראנד סלאם טוקיו. בשנת 2015 היא זכתה בגראנד סלאם טיומן וגראנד סלאם פריז לאחר שניצחה בגמר את לאורה וארגס קוך הגרמנייה עם איפון.

באולימפיאדת ריו דה ז'ניירו 2016, טאצ'ימוטו זכתה במדליית הזהב. בקרב הראשון היא ניצחה את צ'או זו הסינית, בשמינית הגמר היא ניצחה את קים פולינג ההולנדית וברבע הגמר ניצחה את קליטה זופנצ'יץ' הקנדית. בחצי הגמר היא ניצחה את לאורה וארגס קוך הגרמנייה ובגמר ניצחה באיפון את יורי אלוואר הקולומביאנית לאחר שהצליחה לרתק אותה למזרן במשך 20 שניות.

באוקטובר 2017 פרשה טאצ'ימוטו מג'ודו תחרותי.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא יפניות
קטגוריה:אלופים אולימפיים יפנים: ג'ודו
קטגוריה:נשים ג'ודוקא באולימפיאדת לונדון (2012)
קטגוריה:אלופות אולימפיות מיפן
קטגוריה:נשים ג'ודוקא יפניות באולימפיאדת ריו דה ז'ניירו (2016)
קטגוריה:יפניות שנולדו ב-1990
קטגוריה:יפנים שנולדו ב-1990
בוטסואנה במשחקים האולימפיים לנוער

**[[בוטסואנה]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הבוטסואנים 2 מדליות כסף בענף האתלטיקה במשחקים האולימפיים. היא מעולם לא השתתפה במשחקי החורף האולימפיים לנוער. ההשתתפות של ספורטאי הנוער מבוטסואנה היא בעיקר סמלית.

## השתתפות במשחקים
### משחקי הקיץ
המשלחת הראשונה של בוטסואנה למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בשלושה ענפי ספורט. המשלחת השתתפה בתחרויות בענפים אתלטיקה, ג'ודו ושחייה בה היא סיימה במקומות האחרונים והשתתפותה הייתה סמלית. המשלחת לאולימפיאדת הנוער נאנג'ינג מתנה 8 ספורטאים שהתחרו בארבעה ענפי ספורט והייתה המשלחת הגדולה ביותר שבוטסואנה שלחה עד כה. המשלחת הגיעה להישג משמעותי בענף האתלטיקה עם זכייה בשתי מדליות כסף בריצת 200 מטר וריצת 400 מטר נערים. המשלחת סיימה במקומות האחרונים והשתתפה באופן סמלי בענפים בדמינטון, ג'ודו ושחייה.

## מדליות

### מדליות לפי משחקים

width="20px"|

### מדליות לפי ענף

## ראו גם
* בוטסואנה במשחקים האולימפיים
* בוטסואנה במשחקים הפאראלימפיים

קטגוריה:בוטסואנה: ספורט
קטגוריה:מדינות במשחקים האולימפיים לנוער
דניס טן

**דניס יורייביץ' טן** (ברוסית: **Денис Юрьевич Тен**; 13 ביוני 1993 – 19 ביולי 2018) היה מחליק אמנותי על קרח קזחי ממוצא קוריאני, בעל מדליית ארד אולימפית (סוצ'י 2014), סגן אלוף עולם (לונדון 2013), אלוף משחקי אסיה (2011), אלוף האוניברסיאדה (אלמטי 2017) ו-5 פעמים אלוף קזחסטן בהחלקה אמנותית על קרח ליחידים.

ב-19 ביולי 2018, נרצח טן בדקירות סכין בעיר הולדתו אלמטי על ידי שודדים שניסו לגנוב את מראות מכוניתו.

## ביוגרפיה
טן נולד וגדל באלמטי, בן למשפחה מהמיעוט הקוריאני בקזחסטן. ב-2004 עבר עם אמו למוסקבה, רוסיה וב-2010 הוא עבר עם אמו לקליפורניה, ארצות הברית.

באולימפיאדת ונקובר (2010) סיים טן במקום 11 בתחרות ליחידים. במשחקי אסיה שנערכו בעיר הולדתו בשנת 2011 זכה טן במדליית זהב בתחרות ליחידים.

### סגן אלוף העולם
באליפות העולם בהחלקה אמנותית על הקרח שנערכה בלונדון, אונטריו, קנדה בשנת 2013, זכה טן במדליית כסף בתחרות לגברים בתוצאה של 266.48 נקודות, אחרי פטריק צ'ן מקנדה שזכה בפעם השלישית ברציפות (267.78 נקודות) ולפני חאווייר פרננדס מספרד (249.06 נקודות).

### מדליית ארד אולימפית
באולימפיאדת סוצ'י (2014) זכה טן במדליית ארד בהחלקה אמנותית לגברים, בתוצאה של 255.10 נקודות, אחרי יוזורו האניו מיפן (280.09 נקודות) ופטריק צ'ן (275.62 נקודות), המדליה היחידה שזכתה מדינתו קזחסטן במשחקים אלו. בהמשך הוא נעדר מאליפות העולם שנערכה במרץ אותה שנה.

טן זכה באליפות ארבע היבשות שנערכה בסיאול, קוריאה הדרומית בשנת 2015, וקבע את התוצאה הכללית השלישית הגבוהה ביותר בשיטת הניקוד של איגוד ההחלקה הבינלאומי, באותה נקודת זמן. באליפות העולם בהחלקה אמנותית על הקרח שנערכה בשאנגחאי סין במרץ של אותה שנה הוא זכה במדליית ארד בתחרות לגברים בתוצאה של 267.72 נקודות, אחרי חאווייר פרננדס (273.90 נקודות) ויוזורו האניו (271.80 נקודות).

באוניברסיאדה שנערכה באלמטי בפברואר 2017 זכה טן במדליית זהב בתחרות לגברים בתוצאה של 266.97 נקודות.

ב-19 ביולי 2018, בגיל 25 בלבד, נרצח טן באלמטי בדקירת סכין שפגעה בעורק הירך, על ידי שודדים שניסו לגנוב את מראות מכוניתו.

הלווייתו נערכה ב-21 ביולי 2018 בהשתתפות קהל של אלפים באלמטי, קזחסטן.

## קישורים חיצוניים

* דניס טן - ISU

## הערות שוליים

קטגוריה:ספורטאים קזחים
קטגוריה:מחליקים אמנותיים על קרח
קטגוריה:מחליקים אמנותיים על קרח באולימפיאדת ונקובר (2010)
קטגוריה:מחליקים אמנותיים על קרח באולימפיאדת סוצ'י (2014)
קטגוריה:מחליקים אמנותיים על קרח באולימפיאדת פיונגצ'אנג (2018)
קטגוריה:אלופי האוניברסיאדה
קטגוריה:קורבנות רצח באסיה
קטגוריה:קזחים שנולדו ב-1993
קטגוריה:נפטרים ב-2018
בורונדי במשחקים האולימפיים לנוער

**[[בורונדי]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הבורונדיים שתי מדליות, זהב וכסף, בענף האתלטיקה. היא מעולם לא השתתפה במשחקי החורף האולימפיים לנוער. ההשתתפות של ספורטאי הנוער הבורונדיים היא בעיקר סמלית.

## השתתפות במשחקים
### משחקי הקיץ
המשלחת הראשונה של בורונדי למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בענף האתלטיקה ולא הגיעה להישגים. השתתפותה של המשלחת הייתה סמלית. המשלחת לאולימפיאדת הנוער נאנג'ינג מתנה 8 ספורטאים שהתחרו בשלושה ענפי ספורט והייתה המשלחת הגדולה ביותר שבורונדי שלחה עד כה. המשלחת הגיעה להישג משמעותי בענף האתלטיקה עם זכייה במדליית כסף בריצת 3000 מטר נערים, וסיום במקום הרביעי בריצת 2000 מטר מכשולים נערים ומקום חמישי בריצת 3000 מטר נערות. המשלחת השתתפה גם באופן סמלי בתחרויות בענפים טניס וכדורעף חופים.

## מדליות

### מדליות לפי משחקים

width="20px"|

### מדליות לפי ענף

## ראו גם
* בורונדי במשחקים האולימפיים
* בורונדי במשחקים הפאראלימפיים

קטגוריה:בורונדי: ספורט
קטגוריה:מדינות במשחקים האולימפיים לנוער
בורקינה פאסו במשחקים האולימפיים לנוער

**[[בורקינה פאסו]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מבורקינה פאסו לא זכה במדליה אולימפית לנוער. ההשתתפות של ספורטאי הנוער מבורקינה פאסו היא בעיקר סמלית.

## השתתפות במשחקים
### משחקי הקיץ
המשלחת הראשונה של בורקינה פאסו למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשלושה ענפי ספורט, אתלטיקה, טאקוונדו ושחייה. ספורטאי המשלחת לא הגיעו להישגים משמעותיים וסיימו במקומות האחרונים בתחרויות. גם המשלחת לאולימפיאדת הנוער נאנג'ינג לא הגיעה להישגים משמעותיים. המשלחת מנתה שלושה ספורטאים שהתחרו בשני ענפים, אתלטיקה ושחייה. ספורטאי המשלחת, בדומה לאולימפיאדת הנוער סינגפור, סיימו במקומות האחרונים בתחרויות.

## ראו גם
* בורקינה פאסו במשחקים האולימפיים
* בורקינה פאסו במשחקים הפאראלימפיים

קטגוריה:בורקינה פאסו: ספורט
קטגוריה:מדינות במשחקים האולימפיים לנוער
זופיקלון

**זוֹפִּיקְלוֹן** (**Zopiclone**) היא תרופת הרגעה המשמשת בעיקר לטיפול בנדודי שינה. התרופה משווקת בישראל תחת השמות **אימובאן** ו**נוקטורנו**.

## שימושים רפואיים
לזופיקלון השפעה מרדימה חזקה, ולכן הוא משווק כתרופת שינה. התרופה גורמת לטשטוש ודיכוי של מערכת העצבים המרכזית, ובכך יוצרת תחושת נמנום ורגיעה הנמשכת מספר שעות. התרופה משמשת בעיקר לטיפול בנדודי שינה ולעיתים רחוקות יותר לטיפול בהפרעות חרדה שונות. לאחר שימוש ממושך עשויה להתפתח סבילות לתרופה אשר מחייבת העלאת מינון להשגת האפקט המרגיע המבוקש. הפסקת השימוש באופן פתאומי או בלתי-מבוקר עלולה להוביל לתסמיני גמילה חריפים, ולכן לא מומלץ להפסיק ליטול את התרופה ללא היוועצות ברופא.

## קישורים חיצוניים

## הערות שוליים

קטגוריה:תרופות הרגעה
פלגה (יחידה מובחרת)

[ממוזער|250px|[לוחם|לוחמי פלגת ספי"ר (סילוק פצצות אוויר) של יהל"ם, יחידת עילית בצה"ל.]]
במונחי צה"ל, **פַּלְגָּה** היא יחידת-בת (תת-יחידה) של יחידות מובחרות בצה"ל, בהן יחידות עילית מיוחדות, מבלי למסור מידע על גודלה (היא יכולה להיות גדולה או קטנה מפלוגה). הפלגה מורכבת מצוותים.

לעיתים פלגות נוצרות על ידי איחוד מספר יחידות מיוחדות ליחידה מיוחדת אחת כך שכל יחידה (שהייתה בעבר עצמאית) נהפכת לפלגה, כפי שקרה עם הקמת יחידת יהל"ם – יחידה הנדסית למשימות מיוחדות של חיל ההנדסה הקרבית. היחידה נוצרה על ידי איחוד סיירת יעל והיחס"פ (היחידה לסילוק פצצות) שהפכו לפלגות ונוספו לה פלגות של הכשרה ובניין הכוח. בהמשך נוספו לה פלגות מבצעיות בהן "הבזק" המתמחה בהפעלת רובוטים צבאיים, סמו"ר המתמחה בלוחמת מנהרות ופלגות נוספות שייעודן מסווג.

## ראו גם
*  – דף פירושונים
* פלגה (חיל התותחנים) – היחידה המקבילה למחלקה בחיל התותחנים
* פלגה (חיל ים) – יחידה בחיל הים, כוללת בדרך כלל מספר ספינות

קטגוריה:יחידות מובחרות בצה"ל
קטגוריה:מרכיבי סדר הכוחות
סודאן במשחקים האולימפיים לנוער

**[[סודאן]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער סודאני לא זכה במדליה אולימפית לנוער. ההשתתפות של ספורטאי הנוער הסודאנים היא בעיקר סמלית.

## השתתפות במשחקים
### משחקי הקיץ
המשלחת הראשונה של סודאן למשחקים האולימפיים לנוער הייתה לאולימפיאדת הנוער סינגפור וכללה שמונה ספורטאים שהתחרו בשני ענפי ספורט. ספורטאי המשלחת הגיעו להישגים בענף האתלטיקה וסיימו במקום הרביעי בריצת 400 מטר נערים ובמקום החמישי בריצת 2000 מטר מכשולים נערים ומקום תשיעי בגמר ריצת 1000 מטר נערים. בענף החתירה ספורטאי המשלחת לא הגיעו להישגים משמעותיים וסיימו במקומות האחרונים. גם המשלחת לאולימפיאדת הנוער נאנג'ינג לא הגיעה להישגים משמעותיים. המשלחת מנתה חמישה ספורטאים שהתחרו בענף האתלטיקה.

## ראו גם
* סודאן במשחקים האולימפיים
* סודאן במשחקים הפאראלימפיים

קטגוריה:סודאן: ספורט
קטגוריה:מדינות במשחקים האולימפיים לנוער
מייבל

**מייבל מקווי** (באנגלית: **Mabel McVey**; נולדה ב-20 בפברואר 1996) הידועה בשם **מייבל**, היא זמרת-יוצרת שוודית-בריטית, אשר פועלת בעיקר בלונדון. מייבל נולדה במאלגה, ספרד, וגדלה בסטוקהולם, שוודיה. היא בתה של הזמרת-יוצרת ננה צ'רי, והמפיק המוזיקלי קמרון מקווי, אשר פעל עם הלהקה מאסיב אטאק.

בשנת 2015, הוציאה מייבל את השיר "Finders Keepers", שהפך ללהיט בבריטניה, והגיע בשיאו אל המקום ה-8 במצעד הסינגלים הבריטי. כמה שבועות לאחר צאתו, זכה השיר לתואר פלטינה בארץ זו, על מכירות של כ-600,000 עותקים בסך הכל.

## ביוגרפיה
מייבל נולדה ב-20 בפברואר 1996, במאלגה שבספרד, לזמרת-יוצרת ננה צ'רי, ולמפיק המוזיקלי קמרון מקווי. מייבל גדלה והתחנכה בסטוקהולם שבשוודיה, ולאחר כמה שנים, עברה לגור בלונדון, אנגליה.

בשנת 2015, הוציאה את סינגל הבכורה שלה, "Know Me Better".

## קריירה
את סינגל הבכורה שלה, "Know Me Better", הוציאה מייבל בשנת 2015. לאחר שנה, הוציאה את שני השירים "My Boy My Town", ו-"Thinking of You". בתחילת 2017, הוציאה את סינגל הפריצה שלה, "Finders Keepers". השיר זכה להצלחה רבה כאשר צבר למעלה מ-40 מיליון צפיות ביוטיוב, הגיע למקום ה-8 במצעד הסינגלים הבריטי, ואף זכה בתואר הפלטינה בבריטניה. כמה חודשים לאחר מכן, יצאו שני השירים "Bedroom", ו-"Begging". בסמוך לכך, הוציאה רמיקס לשיר "My Lover", שזכה להצלחה נאה ברחבי העולם. בהמשך השנה הוציאה את המיקסטייפ Ivy to Roses, וגם את המיני-אלבום, Bedroom.

בתחילת 2018, הוציאה את השיר "Fine Line", שהגיע למקום ה-4 במצעד שירי ה-R&B של בריטניה, ואל המקום ה-11 במצעד הסינגלים הבריטי. כמה שבועות לאחר צאתו, זכה בתואר כסף על מכירות של כ-200,000 עותקים במדינה זו בלבד. מיד לאחר מכן, הוציאה את השיר "Cigarette", ביחד עם סטפלון דון וריי. ביולי 2018, הוציאה את השיר "Ring Ring", ביחד עם ג'קס ג'ונס וריץ' ת'ה קיד. השיר נכנס לעשירייה הפותחת של המצעד השוודי. בהמשך הוציאה את השיר "One Shot" ביחד עם קליפ נלווה. באותה שנה, הצטרפה מייבל לחלק האירופאי בסיבוב ההופעות של הזמר "הארי סטיילס", כהופעת חימום לזמר.

בשנת 2019, הוציאה את השיר "Don't Call Me Up".

ב-20 בספטמבר 2019, היא הוציאה, בשיתוף פעולה עם טייסטו, את הסינגל "God Is a Dancer".

ב-25 באפריל 2024 מייבל הוציאה סינגל חדש בשם "Vitamins" שמתואר כחזרה לשורשי ה-R&B שלה.

## דיסקוגרפיה
### אלבומי אולפן
* 2019: *[[High Expectations]]*
* 2022: **

### מיקסטייפים
* 2017: *[[Ivy to Roses]]*
* 2025: *[[Mabel]]*

### מיני-אלבומים
* 2017: *Bedroom*
* 2020: *Love Lockdown*
* 2020: *Mabel & Chill*
* 2020: *Let's Move*

### מהדורות מחודשות
* 2020: *[[High Expectations|High Expectations... Stripped]]*

## הופעות
### סיבובי הופעות
* 2018: *These Are the Best Times Tour*
* 2019: *The Mad Love Tour*
* 2020: *High Expectations Tour*

## קישורים חיצוניים

* 

## הערות שוליים

קטגוריה:זמרות שוודיות
קטגוריה:זמרות פופ
קטגוריה:זמרות-יוצרות בריטיות
קטגוריה:זמרות-יוצרות שוודיות
קטגוריה:אמנים הידועים בשם במה
קטגוריה:זוכי פרס המוזיקה הבריטית
קטגוריה:בריטיות שנולדו ב-1996
קטגוריה:בריטים שנולדו ב-1996
סיירה לאון במשחקים האולימפיים לנוער

**[[סיירה לאון]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מסיירה לאון לא זכה במדליה אולימפית לנוער. ההשתתפות של ספורטאי הנוער מסיירה לאון היא בעיקר סמלית.

## השתתפות במשחקים
### משחקי הקיץ
המשלחת הראשונה של סיירה לאון למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בענף האתלטיקה. ספורטאי המשלחת לא הגיעו להישגים משמעותיים וסיימו במקומות האחרונים. המשלחת לאולימפיאדת הנוער נאנג'ינג מנתה שישה ספורטאים שהיו עתידים להתחרות בשלושה ענפי ספורט: הרמת משקולות, כדורעף חופים ושחייה. אולם ב-13 באוגוסט 2014 המשלחת פרשה מהמשחקים לאור לחץ שהופעל עליה מהרשויות ב במטרה למנוע מהגעת נגיף האבולה למדינתם בעקבות התפרצות האבולה במערב אפריקה.

## ראו גם
* סיירה לאון במשחקים האולימפיים
* סיירה לאון במשחקים הפאראלימפיים

## הערות שוליים

קטגוריה:סיירה לאון: ספורט
קטגוריה:מדינות במשחקים האולימפיים לנוער
בתולות (סדרת טלוויזיה רוסית)

**בתולות** (ברוסית: **Русалки**) היא סדרת טלוויזיה רוסית מסוגת דרמת מתח בהפקת אמדיה וחברת Sreda ומהווה עיבוד רוסי לסדרת הטלוויזיה הישראלית באותו השם מבית HOT. בדומה לסדרה המקורית, הסדרה עוקבת אחר קצינת משטרה קשוחה שגופת אחותה התאומה מתגלה 17 שנים לאחר שכביכול טבעה בים.

## עלילה
הסדרה מספרת את סיפורה של ריטה טיכונובה, שוטרת במשטרת העיר טואפסה במחוז קרסנודאר שבדרום רוסיה. לריטה אחות תאומה אשר טבעה כשהיו נערות. חייה משתנים מהקצה אל הקצה כאשר מתגלה גופתה של אחותה התאומה, שלכאורה טבעה לפני 17 שנים. הגופה לא נמצאה בזמנו וכעת מתברר שאחותה לא טבעה כלל. הגופה שנמצאת היא של אישה זהה לה לחלוטין – רק עם שיער ארוך יותר והרבה קילוגרמים עודפים. ריטה, שנאסר עליה לקחת חלק בחקירה הרשמית, מחליטה לפתוח חקירה משלה בעזרתו של שוטר חדש שמגיע ליחידה, כדי להבין מה קרה אז ומה לא ראתה. במהלך החקירה חושפים השניים את הסודות שכל אחד מבקש להסתיר ואת הקשר שלהם לאחות התאומה, שמצטיירת כדמות חידתית, מכושפת ומכשפת, שהשאירה על כל אחד טביעת אצבע.

## שחקנים
*ייבה אנדרייואיטה
*פיוטר פיודורוב
*דריה מורוז

## ראו גם
* מולדת (סדרת טלוויזיה), סדרה רוסית אחרת שעובדה מתוך הטלוויזיה הישראלית

## קישורים חיצוניים
* 
* 
* הסדרה באתר kinopoisk.ru
* הסדרה באתר kino-teatr.ru
* הסדרה באתר vokrug.tv

## הערות שוליים

קטגוריה:סדרות דרמה רוסיות
קטגוריה:סדרות מתח רוסיות
קטגוריה:ערוץ 1 הרוסי: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:תוכניות טלוויזיה רוסיות המבוססות על פורמט ישראלי
פרדריק רונו

**פרדריק ריס רונו** (בדנית: **Frederik Riis Rønnow**, נולד ב-4 באוגוסט 1992 בהורסנס שבדנמרק) הוא כדורגלן דני המשחק באוניון ברלין בעמדת השוער. רונו שיחק בעבר במדי נבחרת דנמרק, בשורותיה ערך 10 הופעות ונכלל בסגל בארבעה טורנירים בינלאומיים, עד לפרישתו ממנה בשנת 2024.

## קריירת מועדונים
רונו החל את קריירת הבוגרים שלו במועדון הורסנס, בו שיחק גם כנער. בעונת 2010/11, בה החלה הקבוצה לשחק בליגת העל הדנית, רונו היה שחקן ספסל ולא ערך הופעות ליגה. בעונת 2011/12 רונו ערך 11 הופעות, וקבוצתו סיימה במקום הרביעי בליגה. בעונת 2012/13, בה הפך רונו לשוער הראשי בקבוצה, הודחו רונו והורסנס בשלב פלייאוף העלייה לליגה האירופית לאחר תיקו 1-1 ותבוסה 0–5 לספורטינג ליסבון, בסיום עונה זו, נשרו רונו והורסנס לליגת המשנה הדנית. בעונת 2013/14 הושאל רונו לאסביירג, וסיים עמה במקום השישי בליגת העל הדנית, ואף רשם עמה קמפיין מוצלח בליגה האירופית, שם צלחו רונו ואסביירג את שלב הבתים והודחו בשלב הנוק אאוט הראשון על ידי פיורנטינה. בעונת 2014/15 סיים רונו את ההשאלה באסביירג וחזר להורסנס, ששיחקה בליגת המשנה הדנית. את העונה הזו סיימו רונו והורסנס במקום השישי, ולא הצליחו להעפיל בחזרה לליגת העל הדנית.

בקיץ 2015 עזב רונו את הורסנס, וחתם בברונדבי מליגת העל הדנית. בתחילת עונת 2015/16 הודחו ברונדבי ורונו ממוקדמות הליגה האירופית לאומוניה ניקוסיה. את העונה הזו סיימו רונו וברונדבי במקום הרביעי בליגת העל הדנית. בעונת 2016/17 הודחו רונו וברונדבי במוקדמות הליגה האירופית לפנתינאיקוס. בליגה הדנית סיימו רונו וברונדבי במקום השני. בעונת 2017/18 שוב הודחו ברונדבי ורונו במוקדמות הליגה האירופית, והפעם להיידוק ספליט. בליגה הדנית שוב סיימו רונו וברונדבי במקום השני. בסיום עונה זו, זכו ברונדבי ורונו בגביע הדני לאחר ניצחון 1–3 בגמר על סילקבורג.

בקיץ 2018 עזב רונו את ברונדבי, וחתם באיינטרכט פרנקפורט מהבונדסליגה, במקום השוער לוקאס הרדצקי שעזב. בהופעת הבכורה שלו בקבוצה, רונו ופרנקפורט הפסידו בתוצאה 0–5 לבאיירן מינכן בסופר קאפ הגרמני באוגוסט 2018. בספטמבר 2020 הושאל רונו לשאלקה 04 לעונה אחת, ונשר בסיומה לבונדסליגה השנייה. 

בתום עונת ההשאלה לשאלקה 04, חתם רונו באוניון ברלין מהבונדסליגה. בעונת הבכורה שלו בקבוצה, 2021/22, שימש רונו שוער משנה לאנדראס לותה, אך החל מעונת 2022/23 הוא משמש כשוער הראשי בקבוצה.

## קריירה בינלאומית
רונו שיחק בכל הנבחרות הצעירות של דנמרק. בשנת 2016 ערך את הבכורה בנבחרת דנמרק הבכירה, בצמד משחקי ידידות מול נבחרות איסלנד וסקוטלנד. רונו זומן לסגל דנמרק למונדיאל 2018, בו הגיעה דנמרק לשמינית הגמר והודחה על ידי קרואטיה. רונו היה השוער השלישי בהייררכיה של הנבחרת אחרי קספר שמייכל ויונאס לוסל ולא שיחק דקה, וכך היה גם ביורו 2020.

רונו נכלל בסגל נבחרת דנמרק לטורניר מונדיאל 2022, ולטורניר יורו 2024, אך גם בהם שימש שוער משנה לקספר שמייכל. באוקטובר 2024 הודיע רונו על פרישה מהנבחרת הלאומית בחשבון האינסטגרם שלו.

## תארים
;ברונדבי:
* הגביע הדני: 2017/18

## קישורים חיצוניים

## הערות שוליים

קטגוריה:כדורגלנים דנים
קטגוריה:שוערי כדורגל דנים
קטגוריה:הורסנס: כדורגלנים
קטגוריה:כדורגלני הורסנס
קטגוריה:כדורגלני אסביירג
קטגוריה:כדורגלני ברונדבי
קטגוריה:כדורגלני איינטרכט פרנקפורט
קטגוריה:כדורגלני שאלקה 04
קטגוריה:כדורגלני אוניון ברלין
קטגוריה:כדורגלני נבחרת דנמרק
קטגוריה:ספורטאים דנים בגרמניה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:דנים שנולדו ב-1992